
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Lučenec 17P/94/2024 6624202490 14. 11. 2024 JUDr. Andrea Gabrielová ECLI:SK:OSLC:2024:6624202490.2
Uznesenie Okresný súd Lučenec vo veci starostlivosti o maloleté dieťa: A. B., narodený XX.XX.XXXX, tohto času u starej matky v náhradnej osobnej starostlivosti: C. D., narodená XX.XX.XXXX, trvale bytom E. XX/ XX, XXX XX F., dieťa rodičov: matka A. D., narodená XX.XX.XXXX, trvale bytom G. F., a otec A. B., narodený XX.XX.XXXX, trvale bytom H. XX, XXX XX H., v zastúpení JUDr. Ondrej Szilágyi, advokát so sídlom Dr. Vodu 2, 984 01 Lučenec, dieťa zastúpené kolíznym opatrovníkom Úradom práce, sociálnych vecí a rodiny v Lučenec, o zrušenie náhradnej osobnej starostlivosti, takto rozhodol: I.Súd konania z a s t a v u j e . II. Žiaden z účastníkov n e m á nárok na náhradu trov konania. odôvodnenie: 1. Na tunajšom súde je vedené konanie, v ktorom sa otec maloletého dieťaťa domáha zrušenia náhradnej osobnej starostlivosti nad jeho maloletým dieťaťom a zverenie maloletého dieťaťa do otcovej osobnej starostlivosti a výchovy. 2. Pred otvorením pojednávania dňa 14.11.2024 právny zástupca otca maloletého dieťaťa zobral návrh na začatie konania späť a žiadal konanie zastaviť. Uviedol, že sa pokúsia mimosúdne riešiť danú situáciu s tým, že maloletý bude skúšobne u starkej a maloletý bude u otca v režime rozšíreného stretávania. Následne, ak to bude fungovať, podajú návrh na schválenie dohody. 3. Podľa § 29 ods. 1, 2, 3 zák. č. 161/2015 Z. z. Civilný mimosporový poriadok (ďalej len "CMP") navrhovateľ môže počas konania zobrať návrh na začatie konania späť a to celkom alebo sčasti. Ak je návrh vzatý späť celkom, súd konanie zastaví. Ak je návrh vzatý späť sčasti, súd konanie v tejto časti zastaví. Súd konanie nezastaví, ak sa mohlo začať aj bez návrhu a je potrebné v konaní pokračovať. Súd konanie nezastaví, ak niektorý z účastníkov so späťvzatím návrhu z vážnych dôvodov nesúhlasí. 4. Nakoľko navrhovateľ, otec maloletého dieťaťa prostredníctvom svojho právneho zástupcu vzal návrh na začatie konania späť pred otvorením pojednávania, boli v danej právnej veci splnené zákonom dané podmienky pre zastavenie konania, a preto súd rozhodol v zmysle § 29 ods. 1 CMP a konanie zastavil. 6. Podľa § 52 CMP žiaden z účastníkov nemá nárok na náhradu trov konania, ak tento zákon neustanovuje inak. Poučenie: Proti tomuto rozhodnutiu je prípustné odvolanie v lehote 15 dní odo dňa jeho doručenia na Okresný súd Lučenec, Dr. Herza 14, 984 37 Lučenec.
V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Podľa § 62 ods. 1, 2 CMP je odvolanie možné odôvodniť aj tým, že súd prvej inštancie nesprávne alebo neúplne zistil skutočný stav veci. Odvolacie dôvody možno meniť a dopĺňať až do rozhodnutia o odvolaní. Podľa § 63 CMP v odvolacom konaní možno uvádzať nové skutkové tvrdenia a predkladať nové dôkazné návrhy. Podľa § 64 CMP zmena návrhu na začatie konania je v odvolacom konaní prípustná. Podľa § 65 CMP odvolací súd nie je viazaný rozsahom odvolania vo veciach, začať konanie aj bez návrhu.
v ktorých možno
Podľa § 66 CMP odvolací súd nie je odvolacími dôvodmi viazaný. Podľa § 67 CMP na vady konania pred súdom prvej inštancie prihliada odvolací súd, len ak mali za následok nesprávne rozhodnutie vo veci. Podľa § 367 ods. 4 CMP uznesenie o nariadení neodkladného opatrenia je vykonateľné vyhlásením; ak sa nevyhlasuje, je vykonateľné, len čo bolo vyhotovené. Ak povinný dobrovoľne nesplní, čo mu ukladá vykonateľné rozhodnutie, oprávnený môže podať návrh na vykonanie exekúcie podľa osobitného zákona; ak ide o rozhodnutie o výchove maloletých detí, návrh na súdny výkon rozhodnutia.

